PADLANGS MET GEMEENTES - blog
Bydraes oor transformasie
Bydraes oor leierskap
Bydraes oor gestuurdheid
Bydraes oor gemeentes
Communitas.co.zaBlogsPadlangs met gemeentes
Fout met die laai van toevoer-data.
PASE – HEMELVAART 2013
Geskryf deur Martin Heyns on 06 Mei 2013. Posted in Padlangs met gemeentes - Geloofsvorming	God het Jesus uit die dood opgewek en ons met Hom! Hierdie week fokus ons op Jesus se Hemelvaart. Ons Nuwe Lewe word 'uit die hemel' met Jesus se Hemelvaart 'hemels' bevestig. Dis jammer dat gelowiges hierdie verlossingsdaad van God omtrent heeltemal vergeet het.
Handelinge 1:1-11 Psalm 47 of Psalm 93; Efesiërs 1:15-23; Lukas 24:44-53 Fokus: Ons Here se Hemelvaart in Lukas se storie in Hand 1:1-11. Luister asseblief ook na die ander God-verhale vir ons vir die week. Lukas se tweede verhaal skuif die fokus van die Jesus-verhaal [Die Evangelie van Lukas] na die Opgewekte Jesus-verhaal wat in en deur die Gees in ons leef en werk [Handelinge]. Van nou af werk God sy verlossing in en deur ons, Sy Bruid [die verhale uit Openbaring in Pase-tyd]. Dit is oorweldigend om net daaraan te mag dink. Is dit regtig ook vir jou 'amazing'? Hoe doen God dit in en deur ons? Lees meer... Lewer kommentaar Trefslae: 177
Karlien Geldenhuis oor Weeklikse Riglyne
Geskryf deur Martin Heyns on 06 Mei 2013. Posted in Padlangs met gemeentes - Geloofsvorming	"Karlien Geldenhuis in Livingstone draai nie doekies om as mens met haar gesels nie. Só het ek haar leer ken. Sy is 'n regte jongmens van ons tyd. Sy is vir seker 'n gelowige. Die lewe maak vir haar saak. In haar werk het sy met media-goed; fotografie ens. te doen. Sy kyk dus bietjie skerper as ons gemiddeldes na dinge en sy geniet haar werk.
Ek wil graag by haar weet hoe werk die Weeklikse Riglyne wat bedoel is om ons te help om saam na God se Woorde vir ons te luister. Hulle kleingroep kry dit ook. Sy huiwer nie: "Die kleingroep werk nie regtig nie en die Riglyne werk ook nie eintlik vir my nie, maar ons sal weer in die groep praat". Klaar hieroor gepraat en dis duidelik! Dis lekker om met so 'n mens te doen te hê!
Lees meer... Lewer kommentaar Trefslae: 91
GOD KIES SY SPAN
Geskryf deur Gerrie van Deventer on 05 November 2012. Posted in Padlangs met gemeentes - Gemeentes	Ons gemeentes hier in Mosselbaai (NG Mosselbaai en VGK Mosselbaai) het voorheen al lekker as 'n span saamgewerk, dienste saam aangepak, by basaars wedersyds stalletjies gehad en ondersteun. Maar ai, dan val mens gou weer uit die span uit en oefen afsonderlik op eie velde.
God as Afrigter en Keurder het egter 'n ander plan. Want sien, daar is baie soorte nood in Mosselbaai, waaronder mense met MIV & Vigs, TB, kanker en allerlei siekes in die Provinsiale hospitaal. En die Here het uit albei kerke mense begin oproep om 'n verskil te maak. Die Tabita-groep by die VGK het 'n houer waarin allerlei benodigdhede vir pasiente in geplaas kan word en het 'n span wat mense in die hospitaal besoek. Hulle het ook die Here se roepstem gehoor om mense aan huis te besoek en vat hande met Home Base Care. Die Tabita-groep het eintlik al sewe jaar gelede begin met 'n fokus op HIV & VIGS geinfekteerdes en geaffekteerdes. Dit was veral in samewerking met die "Piet-Julies-stigting" wat fokus ondersteuning van mense met MIV & Vigs. Piet Julies het aan die siekte gesterf en toe is die stigting begin om mense te ondersteun. Die Tabitas het gou agtergekom dat die stigma van dié siekte maak dat hulle fokus wyer moet wees – ook op mense met TB, kanker en ander terminale siektes. Hulle het begin met 'n bediening in die Provinsiale hospitaal en by mense aan huis in die hele streek. Die Omgee-bediening van NG Moedergemeente begin met besoeke by die hospitaal, veral die kindersaal, en kyk ook na praktiese ondersteuning, terwyl van ons lidmate as verpleegsters by Home Base Care 'n pad met mense by hulle huise begin stap.
Lees meer... Lewer kommentaar Trefslae: 283
Hoop vir matrieks op die platteland
Geskryf deur Frederick Marais on 22 Oktober 2012. Posted in Padlangs met gemeentes - Gemeentes	Ek is die naweek in 'n pragtige plattelandse dorp. Die gemeente ondersteun die 37 matrieks wat môre begin om eksamen te skryf. Gemeentelede het die matrieks aangeneem en ondersteun hulle deur die loop van die eksamen. In die konsistorie kla een van die onderwysers dat daar té veel kospakkies afgelaai word. Sy is bang die kinders gaan meer eet as wat hulle gaan leer.
Die kerkraad glimlag onderlangs skelm soos oupas wat hulle kleinkinders skelm bederf. Die onderwyseres kla verniet, weet ons almal, die kerkraad gaan hulle in die grond in bederf. "Dit maak nie saak nie," sê 'n boer uit die distrik, "geen mens kan leer op 'n leë maag nie en ek het in my jare in die koshuis te veel honger gehad."
Lees meer... Lewer kommentaar Trefslae: 338
Wanneer hoop deurbreek
Geskryf deur Frederick Marais on 10 Oktober 2012. Posted in Padlangs met gemeentes - Transformasie	Hy was in 'n ongemaklike situasie vanoggend, vertel 'n vriend terwyl ons stap vir koffie.
Hy word gevra om 'n egpaar in 'n dissiplinêre verhoor te woord te staan. Alles dui daarop dat hulle die skuldige party is. Hulle kom in met aggressie en dreigemente om hulleself te verdedig. My vriend stuur die amptenaar van die instansie uit, maak die deur toe, gaan sit by hulle en begin luister... Stadig bedaar die agressie en raak die egpaar vrymoedig om hulle bekommernis oor die saak te deel.
Ons weet ook eintlik nie, begin hulle huiwerig te deel. Hy veroordeel nie, eggo hulle emosie, bly rustig teenwoordig in die angs wat na vore kom. En toe maak hulle heeltemal oop en raak eerlik. Daar word gehuil, planne gemaak, troos word uitgedeel. Wat 'n tugverhoor moes gewees het, word 'n ruimte waarin mense oor 'n onwaarskynlike kloof na mekaar uitreik, en 'n kind se lewe word "gered"!
Met die storie neem hy my gedagtes terug na hoe my eie dag begin het. 'n Moeilike vergadering, wat my vannag laat rond rol het, het skielik onverwags 'n baie goeie wending geneem. Ou klowe is skielik oorbrug en welwillendheid is gebore. Dit was nie my vernuf of enige ander leierskapstegniek nie. HOOP het soos 'n geskenk na my gekom.
Later vanmiddag kry ek berig van nog meer deurbrake oor die saak wat my laat wakker lê het. Die woorde van Sheila Cussons, die sendelingdogter van Piketberg, kom by my op: "Wat roer in die wortel, stoot in die sap, besige Christus ..." en dan later in die gedig, "en hoe kon ek so afwesig staar na my?"
Mag ek, ons, haar woorde én die verhale onthou môre as ons ons vasloop in die vasgelooptheid van oënskynlike hopeloosheid. Lewer kommentaar Trefslae: 330
12345678910»Einde	Frederick Marais	By Padlangs word daar gepraat en gedink oor wat nou aan die gebeur is in gemeentes in SA. Ek is daagliks in kontak met gemeenteleiers en deel op die blog my verwondering, verrassings en soms ook vrese oor die dinamika in gemeentes. Soms sal ek oor die dinamika wat ek waarneem verder gaan lees en dit ook deel op Padlangs. Gemeentes is dinamies omdat dit bewegings van die Gees is. - Frederick Marais.	Gemeenteprosesse	KerkraadskolingProsesbegeleidingFasiliteringspanMeetinstrumenteProses-keuseGemeentestoriesNGOHulpmiddelsVeranderingAdventverhale-hoopBewegings-Gees	Padlangs - ou blog	Twitter vriende - Frederick	Get your twitter mosaic here.	Nuutste bydraes	PASE – HEMELVAART 2013